जीवन में भक्ति से दूर होता है अभिमान
ग्रामदिलवाड़ा में चल रही श्रीमद् भागवत कथा के अंतर्गत कथावाचक पंडित घनश्याम दास वैष्णव ने कहा कि भक्तिमयी कृष्ण से व्यक्ति का घमंड चूर चूर हो जाता है। उन्होंने बताया कि भक्ति से कृष्ण कृपा मिलती है और कृष्ण के आगे मद या घमंड तो क्या दानव भी चूर-चूर हो जाते है।
कथावाचक ने छप्पन भोग की कथा बताते हुए कहा कि मां यशोदा लड्डूगोपाल को प्रतिदिन 8 बार कलेवा करवाया करती थी, लेकिन कृष्ण जब गोवर्धन पर्वत लेकर सात दिनों तक खड़े रह गए तो आठवे दिन माता यशोदा ने 8 गुना 7 छप्पन प्रकार के भोग बनाकर उनको खिलाया तभी से छप्पन भोग की प्रथा शुरू हो गई। रविवार को कथा के दौरान मुंह में ब्रह्मांड के दर्शन, उखल लीला के माध्यम से त्रमला अर्जुन नाम के पेड़ को मोक्ष प्रदान करने की घटना सुनाई और पूतका तृणावृत, धेनुकासुर बकासुर आदि को मोक्ष प्रदान करने की कथा का वर्णन किया। कथा के दौरान गोपीराम चौधरी, विजयकरण, प्रहलाद चौधरी, पवन वैष्णव, अंबालाल, रामराज चौधरी, चंद्रप्रकाश, नरेश माहेश्वरी और शिवरतन माहेश्वरी आदि भी उपस्थित रहे तथा महाआरती कर प्रसाद वितरित किया।
नसीराबाद. भागवत कथा में रविवार को सजाई गई झांकी।
hin_Deva hin_Deva hin_Deva awa_Deva